
Z A P I S N I K

48. sjednice Vijeća Mjesnog odbora „Janko Matko“ održane, 16. siječnja 2025.,u 17:00 sati u prostorijama mjesne samouprave Mjesnog odbora „Janko Matko“, Zagreb, Ulica Franje Horvata Kiša 12


NAZOČNI ČLANOVI VIJEĆA:
1. Vesna Špiljar
2. Katarina Jurak	
3. Ivan Jurak
4. Nada Špoljarić
5. Pavao Škoko Gavranović
OSTALI PRISUTNI:
Milivoj Bašić, glazbenik



Predsjedava Vesna Špiljar, predsjednica Vijeća.



Predsjednica VMO Vesna Špiljar otvara 48. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 5 od ukupno 5 članova Vijeća. 
Predsjednica na glasanje daje zapisnik s 47. sjednice te konstatira kako je zapisnik, bez rasprave, jednoglasno usvojen


	Na prijedlog predsjednice Vijeće jednoglasno utvrđuje



D N E V N I   R E D:


1. Donošenje zaključka o izmjeni Plana potreba za aktivnostima, programima i projektima unapređenja kvalitete života građana Mjesnog odbora “Janko Matko” u 2025.
2. Korištenje prostora MS “Janko Matko”
3. Aktualna komunalna problematika
4. Razno: izvješća, pitanja i prijedlozi.



Ad. 1) Donošenje zaključka o izmjeni Plana potreba za aktivnostima, programima i projektima unapređenja kvalitete života građana Mjesnog odbora “Janko Matko” u 2025.

Vijeće jednoglasno donosi

	PLAN

 potreba za aktivnostima, programima i projektima unapređenja kvalitete života građana

Mjesnog odbora Janko Matko u 2025.

	Članak 1.

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	Članak 2.

Planirana sredstva iz članka 1. u Mjesnom odboru, u ukupnom iznosu od 3000,00 eura, raspoređuju se za sljedeće aktivnosti: .

	
	

	1. DRUŠTVENI ŽIVOT I KULTURA 

	Naziv aktivnosti
	Poboljšanje standarda provođenja aktivnosti za sve korisnike prostora MS "Janko Matko"

	Opis aktivnosti
	poboljšanje provođenja svih aktivnosti u prostorima MS na način da se pruži mogućnosti ugodnog korištenja svim redovnim i povremenim korisnicima 

	Cilj(evi) aktivnosti
	svrha je podizanje standarda korištenja prostora te omogućavanje korisnicima i domarima da prostor održe čistim i reprezentativnim, omogućavanje korisnicima da pri korištenju prostora imaju na raspolaganju osnovne preduvjete za provođenje raznih aktivnosti

	Datum održavanja
	 Siječanj,  Veljača,  Ožujak,  Travanj,  Svibanj,  Lipanj,  Srpanj,  Kolovoz,  Rujan, . Listopad, . Studeni, . Prosinac

	Procijenjena vrijednost
	600,00 EUR

	
	

	Naziv aktivnosti
	Predstava za djecu 

	Opis aktivnosti
	Organizacija dječje predstave i kreativne radionice za vrtićki i osnovnoškolski uzrast

	Cilj(evi) aktivnosti
	Kulturni sadržaj za djecu približiti djeci i učiniti ga dostupnim na način da se organizira u njihovom "susjedstvu".

	Datum održavanja
	 Travanj

	Procijenjena vrijednost
	1.249,60 EUR

	
	

	Naziv aktivnosti
	Oslikavanje murala 

	Opis aktivnosti
	Oslikavanje murala u pothodniku na tramvajskom stajalištu ZET-a na Držićevoj ulici.

	Cilj(evi) aktivnosti
	Suradnja s MO Trnjanska Savica u uređenju pothodnika - oslikavanje zidova pothodnika na Držićevoj koji ujedno čini simboličnu granicu između dvije gradske četvrti.

	Datum održavanja
	 Veljača,  Ožujak,  Travanj

	Procijenjena vrijednost
	1.150,00 EUR

	
	

	
	

	Članak 3.

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	
	

	Članak 4.

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.



[bookmark: _GoBack]Ad. 2) Korištenje prostora MS “Janko Matko”

Predsjednica konstatira kako nije potrebno stavljati na dnevni red sjednice zahtjeve za jednokratno korištenje jer je VMO JM na sjednici (na 2. sjednici 05. srpnja 2021.) izglasao zaključak o davanju ovlasti predsjedniku VMO „Janko Matko“ za donošenje odluka o jednokratnom korištenju prostora mjesne samouprave.

Vijeće jednoglasno donosi


Zaključak
o povremenom korištenju prostora MS „Janko Matko“

1. Vijeće Mjesnog odbora „Janko Matko“ odobrava povremeno korištenje prostora Matici umirovljenika Peščenica-Žitnjak – Podružnica „Janko Matko“ u razdoblju od 16. siječnja 2025. do 16. siječnja 2026. godine u terminu:
· Srijedom od 16,00 do 18,00 sati




Ad. 3) Aktualna komunalna problematika

Vijeće podsjeća na zaključke koje su donijeli na sjednicama od 2021 - 2025., a do danas nisu realizirani:
1. (4. sjednica VMO JM; 2021. rujan 16) Duž nogostupa koji počinje od Ulice Šime Starčevića, siječe Ulicu Janka Polića Kamova i Ulicu Marije Jurić Zagorke te završava u Ulici Horvata Kiša potrebno je postaviti rasvjetu obzirom je navedeni put bez ikakve rasvjete, a koriste ga svi stanovnici, te se nalazi uz dječji vrtić. Isto je već traženo u prethodnim mandatima te je očito neophodno. 
2. (5. sjednica VMO JM, 2021. listopad 14) Ulica Janka Polića Kamova trebala bi postati jednosmjerna od Avenije Marina Držića do Ulice Otona Župančića. U tom smjeru se stavljaju stupići s lijeve strane kako bi se onemogućilo parkiranje, a s desne strane je potrebno ukoso iscrtati parkirališna mjesta. Na sredini ceste postaviti uspornik s pješačkim prijelazom (samo to je realizirano u 2024. godini), a pješačke prijelaze još iscrtati na početku i na kraju ulice. Tako ćemo dobiti slobodan nogostup pored vrtića i smanjiti protočnost vozila koji sada ugrožavaju stanovnike zbog neprilagođene brzine. Obrazloženje. Po pitanju prometne infrastrukture u MO JM sjednici je prisustvovao predstavnik stanara Ulice Otona Župančića, gospodin Juraj Bocek te nam ukazao na probleme te ulice gdje kronično nedostaje parkirnih mjesta (kao i u cijelom Folnegovićevom naselju) te kako se često dogodi da stanovnici zgrada u Ulici Otona Župančića plaćaju kazne za nepropisno parkiranje jer obilježena parkirna mjesta zauzimaju parkirana vozila građana koji rade u blizini te ostavljaju vozila u naselju jer se ne naplaćuje parkiranje. Problem parkiranja i tranzicija preko naselja u vrijeme odlaska i dolaska s posla, tj. u vremenu od 7-9 sati ujutro te 16-18 sati poslijepodne, uvelike negativno utječe na stanare jer Folnegovićevo naselje postaje prečica za zaobilaženje gužvi na Slavonskoj aveniji i na Aveniji Marina Držića te se u Folnegovićevom naselju stvaraju velike prometne gužve, dok parkiranje vozila ljudi koji su zaposleni u blizini naselja stvara veliki pritisak na malobrojna parkirna mjesta te onemogućuje stanarima da svoja vozila parkiraju u blizini stanovanja. Iz svih navedenih razloga, kao i iz zaključaka koje smo donijeli na sjednicama u 2021., tražimo da se napravi prometna studija koja će obuhvatiti cijelo Folnegovićevo naselje u koje pripadaju oba mjesna odbora (Janko Matko i Folnegovićevo), a kako bi se na najbolji način riješilo pitanje prometa našeg naselja. Od početka mandata nas građani redovito podsjećaju i ukazuju na ta dva goruća problema koji zbog velike tranzicije ugrožavaju i sigurnost stanovnika našeg kvarta, mišljenja smo kako je posljednja stidija iz 2016. zastarjela i nepotpuna jer se promet i količina vozila u naselju utrostručila od toga vremena, te studijom nije obuhvaćen MO Janko Matko koji je sastavni dio Folnegovićevog naselja.
3. (5. sjednica VMO JM, 2021. listopad 14) Postavljanje „česme“ (franceka) na zelenoj površini pored kioska Hrvatske lutrije na Aveniji Marina Držića 85. Obrazloženje: Na tom području je velika frekvencija pješaka i biciklista pa bi postavljanje slavine bilo osvježenje, pogotovo u ljetnim mjesecima, a kako kiosk Tiska i kiosk Hrvatske lutrije nemaju riješen sanitarni čvor, u budućnosti bi se moglo riješiti i to pitanje.
4. (8. sjednica VMO 13. siječnja 2022) Hitna izrada prometne studije za cijelo Folnegovićevo naselje koje obuhvaća dva mjesna odbora „MO  Janko Matko“ i „MO Folnegovićevo“ (ponavljamo zaključak kako bi naglasili hitnost i bitnost reguliranja prometa u naselju)
5. (13. sjednica VMO 5. svibnja 2022) Predlažemo da se izgradi bukobran kod petlje Držićeve na ulazu u Slavonsku do pothodnika kako bi zaštitio te objekte koji su puno bliže prometnici, a nemaju prirodnog okoliša (rastinje i drveće) koje bar djelomično štite od buke. Rješenje za Držićevu vidimo u dodatnom, gušćem ozelenjavanju prostora uz prometnicu kako bi prirodnim putem drveće štitilo od buke i čestica prašine koje dolaze s prometnice te predlažemo da se uspostavi kontrola brzine (kamere ili policija koja bi češće nadzirala promet) na Držićevoj kako bi se umanjila buka u noćnim satima. 
6. (14. sjednica VMO 9. lipnja 2022) Vijeće Mjesnog odbora „Janko Matko“ jednoglasno zaključuje kako se uz cijelu Aveniju Marina Držića koja se produžuje na Slavonsku Aveniju sve do pothodnika ispod Slavonske avenije, posadi zimzeleno drveće tamo gdje drveće postoji uz prometnice trebalo bi dodatno posaditi drveće kako bi sukladno zaključku sa 13. sjednice (sadnja i veća gustoća drvoreda uz prometnice) riješili i pitanje bukobrana kroz gušće ozelenjavanje površina uz Držićevu i Slavonsku koja pripada našem MO JM.
7. Ovo su stariji zaključci koji do danas nisu realizirani VMO JM traži da se na nadležne službe pošalje požurnica za zaključke VMO JM donesene od 2021. do 2024. a do danas nismo dobili povratnu informaciju. Molim da se tu uvrste i zaključak o rasvjeti na izgrađenom parkiralištu itd.
Vijeće poseban naglasak stavlja i na zaključak o hitnom postavljanju oglasnog stupa (kišobrana) ili oglasnog panoa ispred ulaza u pothodnik. Smatra kako je isto prijeko potrebno stanovnicima MO kako bi mogli oglasiti razne manifestacije u kvartu i kako bi prolaznici na najfrekventnijoj lokaciji imali bolji uvid u događanja u naselju




Ad. 3) Razno: izvješća, pitanja i prijedlozi

Sjednici je prisustvovao g. Milivoj Bašić, glazbenik, te izrazio želju organiziranja plesnjaka u prostoru MO JM. Uputili smo ga da jednokratnim zahtjevom za korištenje prostora upriliči jedan event pa ako će odaziv biti veći te se iskaže potreba za komercijalnim najmom (spominjao je naplatu karata) uputiti ćemo ga u mjesnu samoupravu kako bi dobio informacije o komercijalnom najmu prostora.


Budući da je dnevni red iscrpljen te da nije više bilo pitanja, predsjednica zaključuje sjednicu.



                                                                                                                                                                                                                                                                                                                                                                                                                                                             Sjednica  je završena u 17:50

Zapisnik vodila i sastavila: Vesna Špiljar
                               

KLASA: 024-08/25-003/82
URBROJ: 251-13-11-11/002-24-3
Zagreb, 16. siječnja 2025.


Predsjednica
                                                                                                                               
 Vijeća Mjesnog odbora
                  „Janko Matko“

